Вродено изместване на лещата | мкб Q12.1
Назад | Начало Медицинска енциклопедия Заболявания Вродени аномалии, деформации и хромозомни аберации Вродени аномалии на окото, ухото, лицето и шията Вродени аномалии на лещата Вродено изместване на лещата
Вродено изместване на лещата МКБ Q12.1
Вроденото изместване на лещата представлява промяна по рождение в положението на лещата (ectopia lentis congenita).
Вроденото изместване на лещата е вродена аномалия, която се среща най-често фамилно и при системно заболяване на опорния апарат. В основата на вродените измествания на лещата стои дефект в zonula Zinni. Това може да доведе до частично или пълно разкъсване на връзките при незначителни травми, при което лещата придобива кръгла форма (сферофакия) и се измества най-често нагоре.
Според степента на ектопията, съответно на луксацията, се наблюдават смущения в зрението, лещена миопия и иридодонеза. Също може да се наблюдава микрофакия и осева миопия.
Промени в положението на лещата се наблюдават също при хомоцистинурия.
В основата на ектопията на лещите понякога лежи системно заболяване, като например доминантно предаващия се синдром на Марфан. Системни промени се наблюдават и при синдрома на Marchesani.
Лечението на вроденото изместване на лещата включва хирургична намеса - оперативно отстраняване на изместената леща, което е технически трудна операция и се предприема само когато има опасност от пълна луксация или при вторично покачване на вътреочното налягане.
Симптоми и признаци при Вродено изместване на лещата МКБ Q12.1
Коментари към Вродено изместване на лещата МКБ Q12.1
на 20 July 2019 в 12:58
Коментирайте "Вродено изместване на лещата МКБ Q12.1"